《春雨初晴沈野亭见访》
明代·陶宗仪

九十日春浑有几，相将一半雨兼风。草堂晴旭生虚白，花径儿童扫落红。

漫喜故人来泗北，更期后夜宿山中。青鞋布袜须吾辈，百遍相过意未穷。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。